CELEX: 21986A0610(01)
Language: ro
Date: 1986-05-23 00:00:00
Title: Protocol de reînnoire a Acordului de cooperare dintre Comunitatea Economică Europeană și Regatul Thailandei privind producția, comercializarea și schimburile comerciale de manioc

Anunţ juridic important

|

21986A0610(01)

Official Journal L 155 , 10/06/1986 P. 0009 - 0010 Ediţie specială în limba cehă Chapter 11 Volume 15 P. 263  - 265 Ediţie specială în limba estonă Chapter 11 Volume 15 P. 263  - 265 Ediţie specială în limba maghiară Chapter 11 Volume 15 P. 263  - 265 Ediţie specială în limba lituaniană Chapter 11 Volume 15 P. 263  - 265 Ediţie specială în limba letonă Chapter 11 Volume 15 P. 263  - 265 Ediţie specială în limba malteză Chapter 11 Volume 15 P. 263  - 265 Ediţie specială în limba polonă Chapter 11 Volume 15 P. 263  - 265 Ediţie specială în limba slovacă Chapter 11 Volume 15 P. 263  - 265 Ediţie specială în limba slovenă Chapter 11 Volume 15 P. 263  - 265

		19860610Protocolde reînnoire a Acordului de cooperare dintre Comunitatea Economică Europeană și Regatul Thailandei privind producția, comercializarea și schimburile comerciale de maniocCONSILIUL COMUNITĂȚILOR EUROPENE,pe de o parte,GUVERNUL REGATULUI THAILANDEI,pe de altă parte,INIȚIIND consultări, la cererea Guvernului Regatului Thailandei, în conformitate cu articolul 9 din Acordul de cooperare dintre Regatul Thailandei și Comunitatea Economică Europeană privind producția, comercializarea și schimburile comerciale de manioc, denumit în continuare "Acord de cooperare",LUÂND în considerare faptul că, de la intrarea în vigoare a Acordului de cooperare, Regatul Thailandei a devenit parte contractantă la Acordul General pentru Tarife și Comerț (GATT),RECUNOSCÂND că Acordul de cooperare a fost aplicat în mod corect,LUÂND în considerare că nu a fost posibil să se realizeze toate obiectivele de dezvoltare și de diversificare a sectorului agricol în Thailanda în cursul perioadei inițiale de cinci ani și că, prin urmare, trebuie continuate eforturile în acest sens, inclusiv, în cazul în care este necesar, prin examinarea lor la nivel ministerial,AFIRMÂND voința lor de a continua Acordul de cooperare,DECID să reînnoiască Acordul de cooperare, completat și modificat, în special în ceea ce privește articole 1, 3 și 9, de prezentul protocol, și desemnează, în acest scop, ca plenipotențiari:CONSILIUL COMUNITĂȚILOR EUROPENE,GUVERNUL REGATULUI THAILANDEI,CARE, după ce au făcut schimb de depline puteri, găsite în bună și cuvenită formă,AU CONVENIT CELE CE URMEAZĂ:Articolul 1Acordul de cooperare se prelungește cu o perioadă de patru ani de la 1 ianuarie 1987.Acesta rămâne în continuare în vigoare pentru perioade succesive de patru ani, pe baza cantităților stabilite pentru perioada de patru ani de la 1 ianuarie 1987 la 31 decembrie 1990, în cazul în care nu este denunțat de una dintre cele două părți cu cel puțin un an înainte de expirarea perioadei inițiale sau a oricărei alte perioade ulterioare de patru ani. O denunțare a acordului va avea efect la sfârșitul perioadei de patru ani în cursul căreia a fost notificată.Cu toate acestea, înainte de a notifica denunțarea acordului, fiecare parte inițiază consultări cu cealaltă parte pentru a căuta soluții sau a conveni modificări care să permită menținerea în vigoare a Acordului de cooperare.Articolul 2(1) Pentru perioada de patru ani de la 1 ianuarie 1987 la 31 decembrie 1990 și pentru orice perioadă ulterioară de patru ani, volumul total al exporturilor este de 21 de milioane tone. Cu toate acestea, pentru oricare an, exporturile nu pot depăși 5,5 milioane tone.(2) Pentru a permite continuitatea aprovizionării cu manioc între 1986 și 1987 și pentru fiecare perioadă ulterioară de patru ani începând din 1991, Regatul Thailandei poate elibera certificate de export pentru o cantitate suplimentară de maximum 500000 tone în cursul ultimului trimestru din 1986, 1990 și în cursul ultimului an din orice perioadă ulterioară de patru ani, respectând cantitatea maximă anuală prevăzută la alineatul (1). Această cantitate este dedusă din volumul de exporturi fixat pentru perioada de patru ani imediat următoare.Articolul 3(1) Pentru cantitățile convenite, Comunitatea Economică Europeană continuă să aplice nivelul maxim al prelevării la import de 6 % ad valorem pentru rădăcinile de manioc și pentru produsele pe bază de manioc importate în prezent în temeiul Acordului de cooperare, inclusiv pentru acele pelete "tari" produse printr-un procedeu în care rădăcinile de manioc sunt mai întâi măcinate sub formă de făină/griș înainte de a fi transformate în pelete. Se admite că îmbunătățirile tehnologice în procesarea maniocului pentru a facilita transportul acestuia și/sau pentru a remedia anumite probleme de mediu ar trebui să fie urmărite în cadrul grupului de lucru mixt, constituit în conformitate cu articolul 7 din Acordul de cooperare.(2) Dispozițiile alineatului (1) nu sunt afectate de intrarea în vigoare a noului sistem armonizat de clasificare tarifară.(3) Cu toate acestea, prezentul articol nu afectează și nici nu aduce atingere definiției viitoare:(a) a produselor reglementate prin angajamentul inițial al Comunității față de GATT, care este în prezent suspendat;(b) a produselor reglementate prin regimul actual al GATT, constând într-o suspendare temporară a angajamentului Comunității față de GATT, care a fost înlocuită printr-un contingent tarifar.(4) Orice definiție sau interpretare viitoare a angajamentului Comunității față de GATT sau a regimului de suspendare temporară prevăzut la alineatul (3) nu afectează Acordul de cooperare.Articolul 4Prezentul protocol a fost întocmit în două exemplare în limbile daneză, engleză, franceză, germană, greacă, italiană, olandeză, portugheză, spaniolă și thailandeză, fiecare text fiind în egală măsură autentic.--------------------------------------------------19860610Informații privind semnarea Protocolului de reînnoire a Acordului de cooperare dintre Comunitate și Thailanda privind manioculProtocolul de reînnoire a Acordului de cooperare privind maniocul a fost semnat la 23 mai 1986 de domnul F. Andriessen, vicepreședintele Comisiei, în numele Consiliului Comunităților Europene, și de către căpitanul de poliție S. Osathanugrah, ministrul comerțului, în numele Guvernului Regatului Thailandei.--------------------------------------------------